A Bizottság 3859/87/EGK rendelete

(1987. december 22.)

a Közös Vámtarifa 19.03 vámtarifaszáma alá tartozó száraztésztatermékek formájában exportált gabona export-visszatérítési rendszerének alkalmazására vonatkozó különleges részletes szabályok megállapításáról szóló 2723/87/EGK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösségeket létrehozó szerződésre,

tekintettel a vám- és statisztikai nómenklatúráról és a Közös Vámtarifáról szóló, 1987. július 23-i 2658/87/EGK tanácsi rendeletre [1] és különösen annak 15. cikke (1) bekezdése második albekezdésére,

tekintettel a legutóbb a 3808/87/EGK rendelettel [2] módosított, a gabona piacának közös szervezéséről szóló, 1975. október 29-i 2727/75/EGK tanácsi rendeletre [3] és különösen annak 16. cikke (6) bekezdésére és 24. cikkére,

tekintettel a gabonára nyújtott export-visszatérítések általános szabályainak és e visszatérítések összegének meghatározására vonatkozó szempontok megállapításáról szóló, 1975. október 29-i 2746/75/EGK tanácsi rendeletre [4] és különösen annak 8. cikke (2) bekezdése második albekezdésére és (3) bekezdésére,

mivel a legutóbb az 1180/87/EGK rendelettel [5] módosított 2730/78/EGK bizottsági rendelet [6] megállapította a mezőgazdasági termékek export-visszatérítési rendszere alkalmazásának közös részletes szabályait;

mivel a 2723/87/EGK rendelet [7] különös részletes szabályokat állapít meg a Közös Vámtarifa 19.03 vámtarifaszáma alá tartozó száraztésztatermékek formájában exportált gabona export-visszatérítési rendszerének alkalmazására;

mivel a 2568/87/EGK rendelet 1988. január 1-jétől egy új, mind a Közös Vámtarifa, mind a Közösség belkereskedelmi statisztikai igényeit kielégítő, az 1950. december 15-i egyezmény nómenklatúrája helyébe lépő kombinált nómenklatúrát vezetett be; mivel ezért a kombinált nómenklatúra szerinti megfelelő vámtarifaszámokat kell feltüntetni;

mivel az e rendeletben foglalt intézkedések összhangban vannak a Gabonapiaci Irányítóbizottság véleményével,

ELFOGADTA EZT A RENDELETET:

1. cikk

A 2723/87/EGK rendelet szövege a következőképpen módosul:

1. A cím helyébe a következő cím lép:

"A Bizottság 1987. szeptember 10-i 2723/87/EGK rendelete a kombinált nómenklatúra 19021100 és 190219 alszámai alá tartozó, száraztésztatermékek formájában exportált gabona export-visszatérítési rendszere alkalmazásának különleges részletes szabályai megállapításáról".

2. Az 1. cikk helyébe a következő rendelkezés lép:

"1. cikk

(1) A kombinált nómenklatúra 19021100 és 190219 alszámai alá tartozó – az Amerikai Egyesült Államokon kívüli célországokba exportált áruk esetében – a kombinált nómenklatúra 19021100 és 190219 alszámai alá tartozó áruk formájában az Amerikai Egyesült Államokba exportált gabonára meghatározott speciális visszatérítést nem lehet figyelembe venni:

- a 2730/79/EGK rendelet 21. cikke értelmében vett legalacsonyabb visszatérítési ráta meghatározásánál,

- az 565/80/EGK rendelet 4. cikke (7) bekezdése és 5. cikke (3) bekezdése alkalmazásában.

(2) Amennyiben a szerződés 9. cikke (2) bekezdésében említett helyzetek valamelyikében lévő gabonatermékeket a kombinált nómenklatúra 19021100 és 190219 alszámai alá tartozó és az aktív feldolgozási intézkedések tárgyát képező gabonamennyiségeket tartalmazó áruk előállítására használják fel, az említett áruknak az Amerikai Egyesült Államokba irányuló kivitele az említett áruk utáni export-visszatérítésre nem jogosít."

3. A 2. cikk (1) bekezdése helyébe a következő rendelkezés lép:

"(1) A kombinált nómenklatúra 19021100 és 190219 alszámai alá tartozó áruk Amerikai Egyesült Államokba történő exportja esetén annak a tagállamnak az illetékes hatóságai, ahol a kiviteli nyilatkozatot átveszik, az érintett felek kérelmére "Export-visszatérítési igazolás száraztészta USA-ba irányuló kiviteléhez" elnevezésű igazolást ad ki (a továbbiakban: "P 2 igazolás")."

2. cikk

Ez a rendelet 1988. január 1-jén lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1987. december 22-én.

a Bizottság részéről

Cockfield

alelnök

[1] HL L 256., 1987.9.7., 1. o.

[2] HL L 357., 1987.12.19., 12. o.

[3] HL L 281., 1975.11.1., 1. o.

[4] HL L 281., 1975.11.1., 78. o.

[5] HL L 113., 1987.4.30., 27. o.

[6] HL L 317., 1979.12.12., 1. o.

[7] HL L 261., 1987.9.11., 11. o.

--------------------------------------------------